ச. வி. கடே

சச்சிதானந்த் விஷ்ணு கடே (Sachchidanand Vishnu Ghate) (14 டிசம்பர் 1896-28 நவம்பர் 1970), எஸ். வி. கடே என்றும் அழைக்கப்படும் இவர் ஓர் சுதந்திர போராட்ட வீரரும் மற்றும் இந்தியப் பொதுவுடைமைக் கட்சியின் முதல் பொதுச் செயலாளரும் ஆவார்.SV Ghate: First General Secretary of CPI, in New Age Weekly. No. 69, 2021. pp. 11-12 இந்தியப் பொதுவுடைமைக் கட்சியின் கர்நாடக மாநில தலைமை அலுவகத்திற்கு இவரது நினைவாக ‘கேட் பவன்’  என பெயரிடப்பட்டுள்ளது.

 ஆரம்பகால வாழ்க்கை 
எஸ். வி. கடே, மங்களூரில்  மராத்திய கர்கடே பிராமணக் குடும்பத்தில் பிறந்து வளர்ந்தார். தனது மூத்த சகோதரரின் உதவியுடன், இவர் மங்களூரில் உள்ள புனித அலோசியசு கல்லூரியில் பயின்றார். இராமகிருஷ்ணர் மற்றும் விவேகானந்தர் உள்ளிட்டோரின் இந்தியத் தத்துவங்களைப் படித்ததன் மூலம் தான் ஒரு பொதுவுடைமைவாதியாக மாறியதாக அவரே கூறினார். தத்துவத்தில் உள்ள அனைத்து தலைப்புகளிலும் முக்கியமானது “மக்களுக்கு சேவை செய்வதாகும்” எனவும் மேலும் கூறினார்.

 கட்சிப் பொதுச் செயலாளர் 
1925 டிசம்பரில் சத்ய பக்தாவின் தலைமையில் கான்பூரில் நடைபெற்ற இந்தியப் பொதுவுடைமை அமைப்புகளின் முதல் மாநாட்டில், பல சிறிய இடதுசாரி கட்சிகளின் ஒருங்கிணைப்பு மூலம் "இந்தியப் பொதுவுடைமைக் கட்சி" என்ற பெயரில் அகில இந்திய அமைப்பை நிறுவ அனுமதித்தது.

மாநாட்டின் போது, கட்சிக்கு பொருத்தமான பெயர் குறித்து தலைவர்களிடையே விவாதம் நடைபெற்றது. கட்சிக்கு “இந்தியப் பொதுவுடைமைக் கட்சி” என்று பெயரிடப்பட வேண்டும் என்றும் “தேசியப் பொதுவுடைமைக் கட்சி” என்றும்  பல்வேறு கருத்துகள் எழுந்தன.  இறுதியாக, டிசம்பர் 26,1925 அன்று, இந்தியப் பொதுவுடைமைக் கட்சி உருவாக்கப்பட்டது. மேலும் கடே அதன் முதல் பொதுச் செயலாளராக தேர்ந்தெடுக்கப்பட்டார்.

 மேற்கோள்கள் 

பகுப்பு:இந்திய விடுதலைப் போராட்ட வீரர்கள்
பகுப்பு:1970 இறப்புகள்
பகுப்பு:1896 பிறப்புகள்
பகுப்பு:இந்தியப் பொதுவுடைமைக் கட்சி அரசியல்வாதிகள்